
DĖL ATSAKYMŲ Į TIEKĖJŲ KLAUSIMUS

Siunčiame atsakymus į tiekėjų klausimus pirkime: 2026-VKJ-126-Atliekų deginimo metu jėgainėje susidarančių lakiųjų pelenų tvarkymo paslaugos.
[bookmark: _Hlk25240925]Siekdami išvengti turinio interpretacijų, tiekėjų klausimus cituojame tiksliai taip, kaip buvo pateikti Centrinės viešųjų pirkimų informacinės sistemos (toliau – CVP IS) priemonėmis (tekstas neredaguotas).

1. Klausimas:
1. Atsižvelgiant į Jūsų pateiktus Techninių sąlygų pakeitimus dėl DIWASS sistemos:
„kai atliekos vežamos tarp valstybių ar eksportuojamos – parengia ir administruoja vežimo dokumentaciją per DIWASS sistemą, laikantis Reglamento (ES) 2024/1157 ir kitų taikomų teisės aktų reikalavimų“
2. Susisiekus su atsakingomis institucijomis, buvo gautas patikslinimas, kad kol galios įmonės esamas atliekų eksporto leidimas DIWASS sistema nebus aktuali ir darbas vyks tik per GPAIS.
3. Prašome patikslinti, ar šioje vietoje vienodai traktuojamas poreikis administruoti vežimo dokumentaciją per DIWASS sistemą, t.y. kaip išaiškina atsakingos institucijos (punktas 2) ?

1. Atsakymas:
1.Perkančioji organizacija paaiškina, kad Techninių sąlygų reikalavimas „kai atliekos vežamos tarp valstybių ar eksportuojamos – parengia ir administruoja vežimo dokumentaciją per DIWASS sistemą, laikantis Reglamento (ES) 2024/1157 ir kitų taikomų teisės aktų reikalavimų“ yra nustatytas siekiant užtikrinti tinkamą sutarties vykdymą pagal galiojančius ir sutarties vykdymo laikotarpiu taikomus teisės aktų reikalavimus.
Atkreipiame dėmesį, kad nuo 2026 m. gegužės 21 d. taikomas Europos Parlamento ir Tarybos reglamentas (ES) 2024/1157, kuriuo numatytas tarpvalstybinių atliekų vežimų dokumentacijos ir informacijos tvarkymo skaitmeninimas naudojant DIWASS sistemą. DIWASS yra Europos Komisijos sukurta ir valdoma sistema, skirta elektroniniam keitimuisi informacija ir dokumentais atliekų vežimo procedūrose.
2. Perkančioji organizacija pažymi, kad LR Aplinkos ministerija nurodo terminus: Iki 2026 m. gegužės 21 d. patvirtintų pranešimų procedūros bus užbaigiamos pagal senąsias taisykles.
Pranešimai, kurie iki 2026 m. gegužės 21 d. nebus patvirtinti: procedūra bus nutraukta ir DIWASS sistemoje turės būti pradėta iš naujo, todėl atsižvelgdama į tai, Aplinkos ministerija rekomenduoja likus vienam mėnesiui iki DIWASS veikimo pradžios, nebeteikti naujų pranešimų.
LR Aplinkos ministerija nurodo išduotų leidimų galiojimą: jie tebegalioja, tačiau galutinis atliekų naudojimas turi būti užbaigtas ne vėliau kaip 2027 m. gegužės 20 d. (arba įrenginių, dėl kurių gautas išankstinis sutikimas, atveju – 2029 m. gegužės 20 d.).
3.Perkančioji organizacija paaiškina, kad tarpvalstybiniai atliekų pervežimai Europos Sąjungos viduje, į ją ir iš jos nuo 2026 m. gegužės 21 d. vykdomi vadovaujantis Lietuvos Respublikoje tiesiogiai taikomo 2024 m. balandžio 11 d.   Europos Parlamento ir Tarybos reglamentu (ES) 2024/1157 atliekų vežimo, kuriuo iš dalies keičiami reglamentai (ES) Nr. 1257/2013 ir (ES) 2020/1056 ir panaikinamas Reglamentas (EB) Nr. 1013/2006 (toliau – Reglamentas) reikalavimais. Šis Reglamentas nustato atliekų vežimo procedūrų ir kontrolės režimą, priklausantį nuo atliekų kilmės, paskirties vietos ir vežimo maršruto, vežamų atliekų tipo ir jų tvarkymo būdo paskirties vietoje. 
Vadovaujantis Reglamento (ES) 2024/1157 85 straipsniu, kuriame nurodytos panaikinimo ir pereinamojo laikotarpio nuostatos: 
- Atliekų naudojimas arba šalinimas vykdant vežimą, kuriam atitinkamos kompetentingos institucijos davė sutikimą pagal Reglamento (EB) Nr. 1013/2006 9 straipsnį, turi būti baigtas ne vėliau kaip per vienus metus nuo 2026 m. gegužės 21 d.
- Vežimas, kuriam atitinkamos kompetentingos institucijos davė sutikimą pagal Reglamento (EB) Nr. 1013/2006 14 straipsnio 2 dalį, turi būti baigtas ne vėliau kaip per trejus metus nuo 2026 m. gegužės 21 d.
- Išankstinis sutikimas dėl įrenginio pagal Reglamento (EB) Nr. 1013/2006 14 straipsnį nustoja galioti ne vėliau kaip po penkerių metų nuo 2024 m. gegužės 20 d.
 Vežimams, kuriems leidimas išduotas pagal Reglamentą (EB) 1013/2006, judėjimo forma pildoma senąja tvarka per GPAIS, pažymos apie sutvarkymą taip pat įkeliamos į GPAIS bei siunčiamos kompetentingoms institucijoms bei pranešėjui. Tik naujai planuojamiems vežimams, kuriems nuo 2026 m. gegužės 21 d. dokumentus privaloma teikti per DIWASS, pildomos naujosios pranešimo ir judėjimo formos DIWASS sistemoje.
Vadovaujantis Bendrųjų pirkimų sąlygų (BPS) nuostatomis, nukeliamas Paraiškų pateikimo terminas. Informacija apie patikslintą terminą pateikiama CVP IS .

